作者：刘辰翁
词牌/韵律：金缕曲・贺新郎

paragraphs: 春入番江雨。
满湖山、莺啼燕雨，前歌后舞。
闻道行骢行且止，却听谯楼更鼓。
正未卜，阴晴同否。
老子胸中高小范，这精神、堪更开封府。
新治足，旧民苦。
扁舟浩荡乘风去。
看莱衣、思贤堂上，寿觞朝举。
六十二三前度者，敢望香山老傅。
又过了、午年端午。
采采菖蒲三三节，寄我公、矫矫扶天路。
重归衮，到相圃。